Worcester F 80 Distinctiones

273 Vinculorum

Vinculorum quedam sunt desideranda quia[[1]](#footnote-1) a Deo, quedam toleranda quia propter Deum, quedam detestanda quia contra Deum. Prima vincula sunt gratie. Secunda[[2]](#footnote-2) pene. Tercia culpe.

¶ Deus igitur vinculat nos dupliciter. Primo, vinculis obediencie in preceptis ut gratia in nobis seruetur, Eccli. 6[:31]: *Decor vitæ est in illa*, id est, in sapientia decorat nempe vitam dum facit vere loqui, bene operari, honeste conuersari, *et vincula illius*, id est, precepta, *alligatura salutaris*. Matt. 19[:17]: *Si vis ingredi ad vitam, serva mandata*.

¶ Ista vincula iungunt nos

/fol. 321rb/

simul, sicut spicas in garba ne dispergamur, Eph. 4[:3]: *Solliciti servare unitatem Spiritus in vinculo pacis*. Sed hec vincula rumpunt multi per vana peccata, Jer. 5[:5]: *Hi confregerunt jugum; ruperunt vinculis*.

¶ Secundo, vinculat nos Deus vinculis penitentie pro peccatis, sicut ligatur brachium fractum ut sanetur. Exemplum de Samaritano, Luc. 10[:34]. Sed heu quia Jer. 2[:20] dicitur recidiuanti, *Confregisti jugum, rumpisti vincula, et dixisti: Non[[3]](#footnote-3) serviam*, etc.

¶ Secundo ligat nos mundus vinculis pene, id est, tribulacionis si exerceamus predicacionem veritatis. Hac de causa vinctus fuit Christus, Matt. 27[:2]: Vincentes Jesum *duxerunt,* etc. Sic Petrus, Act. 12[:6], erat *vinctus catenis duabus*. Sic Paulus, 2 [Tim. 2:9], *In quo laboro usque ad vincula*. Sed verbum Dei non est alligatum. Item, si exerceamus correccionem iniquitatis. Hac de causa vinctus fuit Johannis Baptismus, Matt. 18[:30] vinxit *eum in carcerem*. Heb. 11[:36]: Sancti *ludibria, et verbera experti,* etc.

¶ Item, caro ligat nos trahenda ad peccatum aspectu, affectu, et tactu, Prou. 7[:21]: *Irretivit eum multis sermonibus*, etc.

¶ Item, per delectacionem detinet eum in voluntate peccandi, sicut[[4]](#footnote-4) mel muscam, cadauer lupum, Eccle. 7[:27]: *Inveni amariorem morte mulierem*, etc., id est, carnalem concupientiam que solo consensu interimit. Sed ista vincula sunt rumpenda virtute consciencie, Judic. 16[:9]: *Rupit vincula*, ac *si quis rumpat filum de stuppa*, etc.

¶ Item, diabolus habet vincula quibus vtitur. Primo, de peccato in peccatum trahendo, ut sit magis obliget. Sic Nebugadnezzar duxit regem Juda vinctum catenis duabus in Babilonem, id est, peccatis carnalibus et spiritualibus. Secundo, impenitatem et longam uitam promittendo, ut sic penitenciam impediat et secum trahat, sicut carnifex porcum, Sap. 17[:2]: *V*i*nculis tenebrarum et longæ noctis* impediti.

¶ Sed ista vincula rumpenda sunt dupliciter. Primo, ab ipso homine dispositiue per pacienciam, sicut medicina destruit morbum, Ysai. 52[:2]: *Solve vin-*

/fol. 321va/

*cula colli tui, captiva*. Secundo, a Deo effective per gratiam, Psal. [115:16-17]: *Dirupisti vincula mea, tibi sacrificabo*, etc.

1. quia ] Lambeth, F 128 *om.* F 80. [↑](#footnote-ref-1)
2. secunda ] *add*. ~~cul~~ F 80. [↑](#footnote-ref-2)
3. non ] Lambeth, F 128 *corr.* modo F 80. [↑](#footnote-ref-3)
4. sicut ] Lambeth, F 128 *corr.* si F 80. [↑](#footnote-ref-4)